O femeie in varsta de 53 de ani din Vaslui este acuzata de o crima infioratoare. Potrivit anchetatorilor, si-a ucis partenerul de viata cu 15 lovituri de sapa si l-a abandonat intr-o vie.

Cadavrul aflat in descompunere a fost gasit dupa patru zile de un localnic.

Femeia in varsta de 53 de ani locuia impreuna cu partenerul ei in satul Pârvesti din judetul Vaslui. Suparata ca barbatul consuma alcool, dupa cum povestesc apropiatii, l-a atacat cu o sapa si l-a lasat sa zaca in via in care omul muncea. Un vecin a gasit trupul neinsufletit dupa patru zile si a dat alarma.

"Era cu laba piciciorului rupta, capul spart si pe spate taieturi de la sapa. Au dus-o sa arate sapa, au cautat in vie, nu o gasise. Apoi a intrebat de ce l-a lasat atatea zile si ea a zis ca nu si-a dat seama", a povestit o vecina.

Mama suspectei sustine ca victima obisnuia sa le agreseze pe amandoua de cate ori avea ocazia.

Barbatul, cu sase ani mai mic decat partenera lui de viata, a fost amendat de-a lungul timpului pentru iesirile violente.

Femeia si-a recunoscut faptele in fata anchetatorilor si risca sa stea ani buni in spatele gratiilor.